Om Førstehjælp til profil:

Førstehjælp til profil kontrollerer indholdet af ICC-profiler, der er installeret på computeren. Hvis en profil ikke opfylder specifikationerne fra ICC, rapporteres en fejl. Selvom nogle fejl ikke medfører problemer under normale omstændigheder, er det en god ide at reparere profiler, der ikke opfylder specifikationerne fra ICC.

En vigtig del af en ICC-profil er profilens mærke, der indeholder op til tre navne på en profil. Hermed sikres, at profilens navn kan vises på forskellige sprog og på forskellige computersystemer. Programmer bruger typisk et af de tilgængelige navne til at vise profiler på en liste eller på en lokalmenu. Hvis der på systemet er installeret profiler, som ikke vises i kontrolpanelet ColorSync, bør du reparere dem med dette værktøj.

Brug af Førstehjælp til profil:

Klik på knappen “Kontroller” for at kontrollere og knappen “Reparer” for at kontrollere og reparere alle installerede profiler. Hvis du klikker på knappen “Kontroller”, rapporteres der om eventuelle problemer i de installerede profiler, uden at der foretages ændringer. Hvis du klikker på knappen “Reparer”, rapporteres der om eventuelle problemer i de installerede profiler, og værktøjet forsøger at løse problemerne.

Bemærk: Det er en god ide at tage en sikkerhedskopi af profilerne, før du starter funktionen “Reparer”.

Du kan stoppe både kontrollen og reparationen ved at klikke på Stop. 

Resultatet af kontrollen og reparationen vises i dette vindue.